ועדת הכספים, כנסת 17, פרוטוקול מספר 952, 2009-01-21 13:20

אבישי ברוורמן: אני פותח את ישיבת ועדת הכספים.

אבישי ברוורמן: על סדר היום: תקנות הפיקוח על שירותים פיננסיים (חישוב שווי נכסים וזקיפת רווחים והפסדים), לפי בקשתו של שר האוצר, שנשמח לראות אותו בוועדה מפעם לפעם.

אבישי ברוורמן: מציג, אריק פרץ.

אריק פרץ: בוקר טוב.

אריק פרץ: התקנות, כפי שהן מונחות על שולחן ועדת הכספים, למעשה קובעת את אופן השיערוך של נכסים הפיננסיים שמוחזקים על ידי הגופים המוסדיים, קרי חברות הביטוח, קופות הגמל וקרנות הפנסיה ולמעשה הן קובעות את אופן השיערוך שלהם.

אריק פרץ: התקנות האלה מחליפות תקנות קיימות, כאשר ההבדל המשמעותי בין התקנות הקיימות לבין התקנות האלה הן, בהנחה שמישהו יסטה מההוראות האלה, תהיה סנקציה פלילית ספציפית כנגד הגוף ששיערך באופן לא נכון ולא בהתאם להוראות האלה.

אריק פרץ: שנית, אם תסתכלו בתקנה 7, תראו שהן מאפשרות לממונה, בצעד חריג או בלתי רגיל, לעשות "restatement" למעשה לתשואות שגוף מוסדי כזה או אחר רשם על בסיס שיערוך לא תקין.

אריק פרץ: אני אסביר במשפט אחד.

אריק פרץ: כולנו יודעים שהגופים המוסדיים מתחרים על תשואות וגוף כזה או אחר יכול לבצע שיערוך, יצירתי כזה או אחר, כדי שהתשואה שלו תהיה טובה יותר ועל ידי כך להגביר את האטרקטיביות של הקופה שלו בהשוואה לגופים אחרים.

אריק פרץ: לכן, התקנות האלה, או התקנה הזאת, מאפשרת לממונה לבקש מהגוף הזה להחזיר את המצב לקדמותו ולקבוע את אופן השערוך הנכון בהתאם לתקנות האלה ולא בהתאם לשיעורך הספציפי שהגוף המוסדי עשה, בשונה מהתקנות האלה.

אבישי ברוורמן: שאלה פשוטה.

אבישי ברוורמן: למה זה טוב לאזרחים והאם יש משהו שמתנגד לזה?

אריק פרץ: זה טוב לאזרחים כי זה מייצר מדיניות אחידה של שיערוך באופן ספציפי לגבי כל נכס ונכס, כאשר זה כבר היה לפני כן בתקנות.

אבישי ברוורמן: מי מתנגד לזה?

אריק פרץ: אף אחד לא מתנגד.

אריק פרץ: יש לנו הערה אחת של ההסתדרות.

טמיר כהן: לפרוטוקול, יש הערה של ההסתדרות.

עמי כהן: בתקנות הקודמות נושא של אגרות חוב מיועדות בקרנות חדשות היתה שיטת שיערוך אחרת, לפי עלות מתואמת ולא לפי שווי הוגן.

עמי כהן: אנחנו מבקשים להשאיר את זה על כנו.

עמי כהן: כלומר, לנסח את התקנות כך שלא יהיה שינוי בנושא הזה.

טלי ארפי: אני מקבלת את הטענה של ההסתדרות.

אבישי ברוורמן: אין עוד הערות, אני עובר להצבעה.

אבישי ברוורמן: מי בעד?

אבישי ברוורמן: מי נגד?

אבישי ברוורמן: הצבעה בעד – רוב נגד – אין נמנעים – אין ההצעה התקבלה

אבישי ברוורמן: אושר פה אחד, תודה רבה.